Source: http://docplayer.fi/2147952-Talousnakymat-ja-palkanmuodostus.html
Timestamp: 2018-05-27 19:59:53+00:00
Document Index: 15830147

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

Talousnäkymät ja palkanmuodostus - PDF
Download "Talousnäkymät ja palkanmuodostus"
1 Talousnäkymät ja palkanmuodostus Tulo- ja kustannuskehityksen selvitystoimikunnan raportti
3 Talousnäkymät ja palkanmuodostus Tulo- ja kustannuskehityksen selvitystoimikunnan raportti
5 Julkaisija VALTIONEUVOSTON KANSLIA Julkaisun laji Tulo- ja kustannuskehityksen selvitystoimikunnan raportti Tekijät Tulo- ja kustannuskehityksen selvitystoimikunnan sihteeristö (VM) Julkaisun nimi (myös ruotsinkielinen) Talousnäkymät ja palkanmuodostus Ekonomiska utsikter och lönebildning Tiivistelmä KUVAILULEHTI Toimeksiantaja Valtioneuvoston kanslia Toimielimen asettamispäivä Julkaisu on Tulo- ja kustannuskehityksen selvitystoimikunnan palkanmuodostuksen seurantaraportti, jossa selvitetään ansioiden ja hintojen, palkansaajien ostovoiman sekä kilpailukyvyn kehitystä ja kehitysnäkymiä. Toimikunta hyödyntää arvioissaan Valtiovarainministeriön suhdanne-ennustetta, joka on julkaistu VM:n kansantalousosaston suhdannekatsauksessa Palkansaajien yhteenlaskettu reaalinen ostovoima kasvoi vuonna 2011 noin prosentin. Koska työpanos työllisinä tai työtunteina mitattuna kasvoi myös noin prosentin, työllistä tai työtuntia kohden ostovoima ei kasvanut. Vuonna 2012 palkansaajien yhteenlaskettu ostovoiman ennustetaan kasvavan hyvin niukasti 0,1 %, sillä palkansaajien palkkasumman tuloverotuksen ja tulonsiirtojen jälkeen ennakoidaan kasvavan inflaation kanssa liki samaa vauhtia. Keskipalkkaisen työntekijän ostovoima heikentyi viime vuonna nopean inflaation takia puolisen prosenttia. Alkaneena vuonna hänen ostovoimansa ennustetaan taas kohoavan noin puolen prosentin verran. Nimellinen ansiotasoindeksi nousi v ,7 % ja alkaneena vuonna sen ennustetaan kohoavan keskimäärin 3,4 %. Suomen tehdasteollisuus voitti takaisin taantumassa v menetettyä kustannuskilpailukykyä suhteessa kilpailijamaihin vuonna Noin puolet kilpailukyvyn kohenemisesta johtui euron valuuttakurssin heikkenemisestä ja puolet yksikkötyökustannusten alenemisesta suhteessa kilpailijamaihin. Yksikkötyökustannusten alenemisen taustalla on taantumasta toipuvan teollisuustuotannon tuntuva lisääntyminen suhteessa työpanokseen. Koko talouden kilpailukyky koheni myös. Vuonna 2011 Suomen kilpailukyvyn muutokset verrattuna kilpailijamaihin ovat olleet pieniä. Alkaneena vuonna koko talouden yksikkötyökustannusten ennustetaan kohoavan Suomessa euroaluetta nopeammin. Tulo- ja kustannuskehityksen selvitystoimikunnan kokoonpanoon kuuluvat: Seppo Aaltonen (MTK), Antti Aarnio (STTK), Jorma Antila (Metalliliitto), Margareta Heiskanen (KT), Marja Huuskonen (EK), Eugen Koev (Akava), Jarkko Kivistö (SP), Olli Koski (SAK), Timo Lindholm (SY), Kari Molnar (TK), Jussi Mustonen (EK), Seppo Nevalainen (STTK), Helena Pentti (SAK), Seppo Saukkonen (EK), Pekka Sinko (VNK), Pentti Tuominen (VM), Johanna von Knorring (VM), Jukka Pekkarinen (VM, pj.), Mikko Spolander (VM, vpj.), Samuli Pietiläinen (VM, siht.) ja Marja Tuovinen (VM, siht.). Avainsanat palkanmuodostus, kilpailukyky, ostovoima Sarjan nimi ja numero Tulo- ja kustannuskehityksen selvitystoimikunnan raportti Kustantaja Valtioneuvoston kanslia Taitto Valtioneuvoston kanslia, Anja Järvinen Kieli Fi Julkaisun jakelus Julkaisu PDF:nä: Lisätietoja: Painopaikka Raportti julkaistaan ainoastaan sähköisesti PDF:nä Kokonaissivumäärä 38 Luottamuksellisuus Julkinen
6 Utgivare STATSRÅDETS KANSLI Typ av publikation Rapport av kommissionen för inkomst- och kostnadsutveckling Författare Sekretariatet för utredningskommissionen för inkomst- och kostnadsutvecklingen (FM) Publikationens namn Ekonomiska utsikter och lönebildning Referat PRESENTATIONSBLAD Uppdragsgivare Statsrådets kansli Datum då utredningen tillsattes Detta är uppföljningsrapport av Kommissionen för inkomst- och kostnadsutveckling om lönebildningen där man redogör för utvecklingen av och utvecklingsutsikterna för inkomster och priser, löntagarnas köpkraft samt konkurrenskraften. Kommissionen har vid sin utvärdering utnyttjat finansministeriets konjunkturprognos som publicerats i ekonomiska avdelningens konjunkturöversikt av den 20 december Löntagarnas sammanlagda reella köpkraft ökade år 2011 med ungefär en procent. Eftersom den med antalet sysselsatta eller antalet arbetstimmar beräknade arbetsinsatsen också steg med en procent förblev köpkraften i praktiken oförändrad. Löntagarnas sammanlagda köpkraft beräknas öka mycket begränsat år 2012, med 0,1 %, eftersom löntagarnas lönebelopp ökar i samma takt med inflationen efter inkomstbeskattningen och inkomstöverföringarna. En genomsnittlig löntagares köpkraft minskade i fjol med ungefär en halv procent på grund av den snabba inflationen. Under innevarande år beräknas köpkraften växa igen med ungefär en halv procent. Det nominella löneindexet steg år 2011 med 2,7 % och under innevarande år beräknas det nominella löneindexet stiga i genomsnitt med 3,4 %. Den finländska fabriksindustrin fick år 2010 tillbaka en del av sin priskonkurrenskraft som gick förlorad under recessionen Ungefär hälften av den förbättrade konkurrenskraften hänför sig till försvagningen av eurokursen, och hälften till minskningen av enhetskostnaderna i förhållande till de konkurrerande länderna. Minskningen av enhetskostnaderna har ett samband med den betydande ökningen av industriproduktionen i förhållande till arbetsinsatsen tack vare återhämtningen från recessionen. Den helhetsekonomiska konkurrenskraften förbättrades också. Ändringarna i Finlands konkurrenskraft var tämligen små i jämförelse med de konkurrerande länderna år Under innevarande år beräknas enhetskostnaderna stiga i Finland snabbare än inom euroområdet. Utredningskommissionen för inkomst- och kostnadsutvecklingen består av: Seppo Aaltonen (MTK), Antti Aarnio (FTFC), Jorma Antila (Metallförbundet), Margareta Heiskanen (Kommunarbetsgivarna), Marja Huuskonen (Finlands Näringsliv), Eugen Koev (Akava), Olli Koski (FFC), Timo Lindholm (FF), Kari Molnar (Statistikcentralen), Jussi Mustonen (Finlands Näringsliv), Seppo Nevalainen (FTFC), Helena Pentti (FFC), Seppo Saukkonen (Finlands Näringsliv), Jarkko Kivistö (FB), Pekka Sinko (SRK), Pentti Tuominen (FM), Johanna von Knorring (FM), Jukka Pekkarinen (FM, ordf.), Mikko Spolander (VM, vice ordf.), Samuli Pietiläinen (FM, sekr.) ja Marja Tuovinen (FM, sekr.). Nyckelord lönebildning, konkurrenskraft, köpkraft Seriens namn och nummer Rapport av kommissionen för inkomst- och kostnadsutveckling Förläggare Statsrådets kansl Layout Statsrådets kansli, Anja Järvinen Språk Fi Distribution Publikationen som PDF: Ytterligare information: Tryckort Rapporten publiceras endast elektroniskt som PDF-fil Sidantal 38 Sekretessgrad Offentlig
7 Sisällys TIIVISTELMÄ Suhdannekuva vuosille Yleinen talouskehitys Finanssipolitiikka, verot ja etuudet Rahapolitiikka Tulot ja kustannukset Palkat Hinnat Ostovoimalaskelmat Palkansaajien ostovoima Kotitalouksien ostovoima Talouden hintakilpailukyky Palkat, tuottavuus ja yksikkötyökustannukset Suomessa ja euroalueella Hinta- ja kustannuskilpailukyky...25 LIITTEET...29
9 TIIVISTELMÄ Suomen talouskasvu hidastui vuoden 2011 loppupuoliskolla Euroopan velkakriisin aiheuttaman epävarmuuden lisäännyttyä ja velkakriisin alettua vaikuttaa reaalitalouteen. Valtiovarainministeriön joulukuussa 2011 julkaiseman ennusteen mukaan Suomen talous kasvoi viime vuonna 2,6 % ja alkaneen vuoden talouskasvuksi arvioidaan 0,4 %. Maailmantalouden ja maailmankaupan kasvun arvioidaan hidastuvan väliaikaisesti vuonna 2012 ja kiihtyvän uudelleen Suomen ulkomaankauppa väheni viime vuonna edellisestä vuodesta, ja tänä vuonna sen ennakoidaan kasvavan vain vähän. Työllisyys koheni v Työllisten määrä lisääntyi prosentin ja työttömyysaste aleni puoli prosenttiyksikköä 7,9 prosenttiin. Ennusteen mukaan vuonna 2012 työllisyys heikkenee ja työttömyysaste nousee 8,1 prosenttiin. Suomen julkinen talous säilyy alijäämäisenä lähivuodet valtiontalouden suuren alijäämän takia. Nimellinen ansiotasoindeksi nousi v ,7 %, josta 2,0 %-yksikköä selittyy sopimuskorotusten vaikutuksella ja 0,7 %-yksikköä muilla tekijöillä kuin sopimuskorotuksilla. Koska inflaatio oli keskimäärin 3,4 %, reaalinen ansiotasoindeksi laski 0,7 % v Vuosina sopimuskorotukset määräytyvät hyvin kattavasti raamisopimuksen mukaan, sillä sopimuksen piirissä on noin 94 % palkansaajista. Vuonna 2012 yksityisen sektorin sekä valtiosektorin sopimuskorotusten vuosimuutoksen vaikutukseksi arvioidaan 2,7 % ja kuntasektorilla 3,2 %, kun sopimuskorotukseen sisällytetään raamisopimuksen palkansaajille maksettava kertaerä sekä ns. palkkaperintö edelliseltä vuodelta. Nimellisen ansiotasoindeksin ennustetaan kohoavan keskimäärin 3,4 %, josta 2,9 %-yksikköä johtuu sopimuskorotusten vaikutuksesta ja 0,5 % muista tekijöistä kuin sopimuskorotuksista. Reaalinen ansiotasoindeksi kohoaa 0,7 %, sillä inflaation ennustetaan olevan keskimäärin 2,7 % vuonna Useiden valmisteverojen korotukset ja eräiden alv-perusteiden muutokset aiheuttavat noin yhden prosenttiyksikön paineen keskimääräiseen vuosi-inflaatioon. Palkansaajien yhteenlaskettu reaalinen ostovoima kasvoi vuonna 2011 noin prosentin. Koska työpanos työllisinä tai työtunteina mitattuna kasvoi myös noin prosentin, työllistä tai työtuntia kohden ostovoima ei kasvanut. Vuonna 2012 palkansaajien yhteenlaskettu ostovoiman ennustetaan kasvavan hyvin niukasti 0,1 %, sillä palkansaajien palkkasumman tuloverotuksen ja tulonsiirtojen jälkeen ennakoidaan kasvavan inflaation kanssa liki samaa vauhtia. Palkansaajaa kohden ostovoima kohoaa 0,4 % kun työllisten määrä hieman vähenee. Keskipalkkaisen työntekijän ostovoima heikentyi viimevuonna nopean inflaation takia puolisen prosenttia. Alkavana vuonna hänen ostovoimansa taas odotetaan kasvavan noin puolen prosentin verran. Suomen tehdasteollisuus voitti takaisin taantumassa v menetettyä kustannuskilpailukykyä suhteessa kilpailijamaihin vuonna Noin puolet kilpailukyvyn kohenemisesta johtui euron valuuttakurssin heikkenemisestä ja puolet yksikkötyökustannusten alenemisesta suhteessa kilpailijamaihin. Yksikkötyökustannusten alenemisen taustalla on taantumasta toipuvan teollisuustuotannon tuntuva lisääntyminen suhteessa työpanokseen. Koko talouden kilpailukyky koheni myös. Vuonna 2011 Suomen kilpailukyvyn muutokset verrattuna kilpailijamaihin ovat olleet pieniä. Alkaneena vuonna koko talouden yksikkötyökustannusten ennustetaan kohoavan Suomessa euroaluetta nopeammin. 7
11 1 Suhdannekuva vuosille Yleinen talouskehitys Suomessa talouden vuosi 2011 alkoi hyvin, kun tuotanto, vienti sekä työllisyystilanne kehittyivät varsin myönteisesti ja näkymät lähitulevaisuuteen olivat suotuisat. Tilanne oli hyvin samantapainen myös muualla maailmassa. Kuitenkin loppukesästä alkanut epävarmuuden lisääntyminen erityisesti euroalueella on alkanut välittyä reaalitalouteen. Loppuvuoden aikana julkaistut taloustilastot ovat osoittaneet laaja-alaista taloudellisen aktiviteetin tahdin hidastumista niin Suomessa kuin muuallakin Euroopassa ja aikaisempia ennusteita vuoden 2012 myönteisestä talouskasvusta on heikennetty merkittävästi. Valtiovarainministeriön joulukuisen ennusteen 1 mukaan myös Euroopan ulkopuolella kasvu on hidastumassa ja yhteensä maailman talouskasvun ennakoidaan hidastuvan tilapäisesti 3,5 prosenttiin v ja kiihtyvän uudelleen v Maailmankaupan kasvun ennustetaan hidastuvan pari prosenttiyksikköä noin neljään prosenttiin v. 2012, ja vuonna 2013 sen odotetaan kiihtyvän selvästi. Maailmassa talouskasvun painopiste on kehittyvissä maissa, sen sijaan perinteisissä teollisuusmaissa kasvu hidastuu tai kääntyy taantumaan. Euroalueen keskimääräiseksi kasvuksi ennakoidaan nollakasvua, joskin Suomelle tärkeiden kauppakumppanien, Ruotsin, Saksan ja Venäjän talouksien ennustetaan kasvavan eurooppalaista keskiarvovauhtia nopeammin vuonna Kuitenkin on muistettava, että kansainväliseen talouteen liittyy tällä hetkellä useita riskitekijöitä. Tuotannon notkahtaminen on jo jonkin verran laskenut raaka-ainehintoja kansainvälisillä markkinoilla, ja laskun ennakoidaan jatkuvan maltillisena vuoden 2012 aikana. Euron valuuttakurssimuutokset vaikuttavat etenkin dollareissa hinnoiteltuihin raaka-aineiden tuontihintoihin. Suomen talouden arvioidaan kasvaneen 2,6 % vuonna Tämän vuoden alkupuoliskolla talouskasvu on hyvin olematonta tai jopa lievästi negatiivista, mutta sen ennakoidaan alkavan uudelleen vuoden 2012 jälkimmäisellä puoliskolla, mikäli euromaiden velkakriisissä edetään luottamusta kohentavaan ja epävarmuutta poistavaan suuntaan. Koko vuoden bruttokansantuotteen vuosimuutokseksi ennakoidaan noin puolta prosenttia. Tuotannon ennustetaan vähentyvän rakentamisessa ja teollisuudessa, mutta yksityisen palvelutuotannon ennakoidaan lisääntyvän. Rakentamista painaa huipputasolta vähenevä asuntojen uudistuotanto, mutta sitä kannattelee korjausrakentaminen. Teollisuudessa puolestaan uusien tilausten määrä on vähentynyt jo jonkin aikaa, mutta tilauskanta on edelleen hyvä. Teollisuuden eri toimialojen väliset erot sekä nykytilassa että näkymissä voivat olla suuria. Yksityisten palveluiden tuotanto lisääntyy, koska kotimainen kulutus kasvaa ja palveluiden osuus kulutuksesta jatkaa kasvuaan. Vuoden 2011 loppupuolella Suomen ulkomaankaupassa tapahtui käänne huonompaan. Hyvin alkanut vuosi tavaroiden viennissä ja tuonnissa päättyi määrissä mitattuna alle edellisen vuoden tason. Palveluiden ulkomaankauppa oli jyrkässä laskussa vuonna 2011, mikä osaltaan madaltaa arviota vuoden 2011 viennistä ja tuonnista. Heikon loppuvuoden painamana viennin arvioidaan supistuneen 1,5 % ja tuonnin 0,5 % vuonna Vuonna 2012 ulkomaan kysyntää pitää yllä mm. edellä mainittujen kauppakumppanien kohtuullinen talouskasvu ja siten viennin ennakoidaan kasvavan niukasti. Kun tuonti kasvaa viennin kanssa samaa tahtia, nettoviennin vaikutus Suomen talouteen jää pieneksi vuonna Valtiovarainministeriön kansantalousosaston suhdanne-ennuste julkaistiin
12 Talouskasvun hiipuessa työpanoksen kysyntä alkaa vähetä keväällä. Kysynnän aleneminen näkyy suurelta osin tehtyjen työtuntien vähenemisenä erilaisten työajan lyhentämiskeinojen kuten lomautusten kautta, mutta myös työllisten lukumäärä alenee hieman. Työllisten määrän ennustetaan alenevan 0,3 % ja tehtyjen työtuntien vajaan prosentin. Työikäisen väestön supistuminen vaikuttaa vuonna 2012 niin, että työllisyysaste ei alene työllisten määrän laskusta huolimatta. Työttömien määrä kasvaa maltillisesti ja työttömyysaste kohoaa. Koko vuoden työttömyysasteeksi ennustetaan 8,1 %. Vuonna 2013 tilanne työmarkkinoilla kohenee talouskasvun myötä. Ennusteen mukaan kotimainen kysyntä on yksityisen ja julkisen kulutuksen varassa vuonna Päättyneenä vuonna kuluttajat vähensivät säästämistä ja kuluttivat suuremman osan tuloistansa, mikä on näkynyt voimakkaana yksityisen kulutuksen määrän kasvuna v Kuluttajien luottamus talouteen on kuitenkin heikentynyt ja tämä hidastaa kulutuksen kasvua v. 2012, kun säästämisaste ei enää alene. Toisaalta positiivinen reaalinen ansiokehitys ja vain vähän heikkenevä työllisyystilanne ylläpitävät yksityisen kulutuksen kasvua. Palkkasumman, joka on suurin yksittäinen erä kotitalouksien tuloissa, ennustetaan kasvavan 2,6 % vuonna Sen sijaan yksityiset investoinnit supistuvat, kun vilkas uudisasuntorakentaminen hidastuu, ja yritykset lykkäävät kysynnän puutteessa investointejaan tuotantotiloihin ja -välineisiin. Myös julkiset investoinnit vähenevät, erityisesti kunnissa. 1.2 Finanssipolitiikka, verot ja etuudet Talouden kasvu, välillisen verotuksen kiristäminen sekä elvytystoimenpiteiden päättyminen kohensivat julkisen talouden rahoitusasemaa vuonna Koko julkinen talous on kuitenkin edelleen alijäämäinen valtiontalouden suuren alijäämän vuoksi. Hallituksen vuoden 2012 talousarvioesityksessä ja hallituskautta koskevassa kehyspäätöksessä täsmentämät sopeutustoimet kohentavat valtion rahoitusasemaa vuodesta 2012 alkaen, mutta on arvioitu, että lisätoimenpiteitä tarvitaan. 2 Kuntien rahoitusasema koheni lähelle tasapainoa viime vuonna. Kuntien valtionosuuksiin kohdistuvat säästötoimenpiteet sekä heikkenevät talousnäkymät kiristävät kuntien taloutta alkaneena vuonna, ja kuntatalouden alijäämä syvenee. Työeläkerahastojen ylijäämä pienenee alle kolmen prosentin suhteessa kokonaistuotantoon v. 2012, kun palkkasumman kasvu hidastuu päättyneestä vuodesta. Työttömyydestä aiheutuvat menot lisääntyvät ja työeläkemenot nousevat selvästi indeksikorotuksen myötä v Muut sosiaaliturvarahastot ovat lähellä tasapainoa. Verotuksen painopiste siirtyy hieman välillisen verotuksen suuntaan. Vuoden 2012 ansiotuloverotukseen tehtiin 3,3 prosentin suuruinen veroperustetarkistus, jolla pyritään estämään työn verotuksen kiristyminen inflaation ja ansiotason nousun seurauksena. Lisäksi tuloverotusta kevennettiin kompensoimalla työntekijöiden työeläkemaksun noususta 0,2 prosenttiyksikön osuus raamisopimukseen liittyen. Pienituloisten verotusta kevennettiin työtulovähennystä ja kunnallisverotuksen perusvähennystä kasvattamalla. Pääomatulojen verokanta korotettiin 30 prosenttiin, ja vero muutettiin osin progressiiviseksi. Perintö- ja lahjaverotukseen lisättiin uusi porras. Yhteisöverokanta laski 1,5 prosenttiyksikköä vuoden 2012 alussa. Välillisessä verotuksessa alkoholin ja tupakan sekä virvoitusjuomien, makeisten ja jäätelön valmisteverot nousivat. Liikenteen polttoaineiden valmisteverot kiristyivät vuoden vaihteessa ja lisäksi ajoneuvo- ja 2 10 Päähallituspuolueet ovat indikoineet, että maaliskuussa 2012 kehyspäätöksen yhteydessä tarkastellaan tarvetta tehdä uusia päätöksiä valtion talouden tasapainottamiseksi.
13 autovero kiristyvät vuoden aikana. Sanoma- ja aikakauslehtien tilausmaksujen 0-arvonlisäverokanta poistui ja eräiden palveluiden alennettu alv-kokeilu päättyi v alussa. Perusturvaetuuksia korotettiin vuoden alussa: työttömän peruspäivärahaa ja työmarkkinatukea ja toimeentulotukea korotettiin. Asumistuen tulorajoja nostettiin vastaavasti. Peruspäivärahan korotus parantaa myös ansiosidonnaisia työttömyysetuuksia ja aikuiskoulutustukea. Kansaneläkeindeksiin sidotut etuudet nousivat 3,8 %. 1.3 Rahapolitiikka Euroopan keskuspankin neuvosto päätti heinäkuussa 2011 nostaa perusrahoitusoperaatioiden korkoa 0,25 prosenttiyksiköllä 1,50 prosenttiin, mitä neuvosto piti edelleen kasvua tukevana. Koron nostoa neuvosto perusteli hintavakauteen kohdistuvien riskien kasvulla. Euroalueen inflaatio oli vuoden 2011 alkupuoliskolla keskimäärin 2,6 %. Kesän aikana talousnäkymät kuitenkin heikkenivät ja markkinoiden kokema epävarmuus lisääntyi, kun Euroopan velkakriisin leviäminen Italian ja Espanjan velkakirjamarkkinoille alkoi näyttää todennäköisemmältä ja Yhdysvaltojen velkakattoneuvottelut pitkittyivät. Rahoitusmarkkinoiden jännitteiden lisäännyttyä EKP:n neuvosto päätti elokuussa toteuttaa ylimääräisen likviditeettiä lisäävän 6 kuukauden operaation ja laajentaa vuonna 2010 käynnistettyä velkakirjamarkkinaohjelmaa. Marraskuussa EKP päätti laskea ohjauskorkoa 0,25 prosenttiyksikköä, kun neuvoston arvion mukaan rahoitusmarkkinoiden jännitteet tulevat todennäköisesti vaimentamaan euroalueen talouden kasvuvauhtia. Joulukuun alussa EKP laski korkoa edelleen 0,25 prosenttiyksikköä 1 prosenttiin. Epävarmuuden lisäännyttyä neuvosto piti palkka- ja hintapaineita vähäisinä. Samalla EKP:n neuvosto päätti uusista epätavanomaisista rahapolitiikkatoimista, joiden pyrkimyksenä on tukea euroalueen pankkien likviditeettitilannetta. EKP toteuttaa kaksi poikkeuksellisen pitkää 3 vuoden rahoitusoperaatiota, joista ensimmäinen tehtiin joulukuun lopussa. Lisäksi EKP: neuvosto helpotti eurojärjestelmän luotto-operaatioiden vakuusvaatimuksia ja laski vähimmäisvarantoprosenttia 2 prosentista 1 prosenttiin, mikä vapauttaa vakuuksia ja tukee rahamarkkinoiden toimintaa. Euribor-korot kääntyivät laskuun vuoden 2011 lopussa. Rahoitusmarkkinoilla odotetaan lyhyiden markkinakorkojen edelleen hieman laskevan vuoden 2012 aikana. 11
14 Taulukko 1: Keskeiset ennusteluvut (VM) Bruttokansantuote markkinahintaan Tavaroiden ja palvelujen tuonti Kokonaistarjonta Tavaroiden ja palvelujen vienti Kulutus yksityinen julkinen Investoinnit yksityiset julkiset Kokonaiskysyntä kotimainen kysyntä 2010* ** 2012** 2013** mrd. euroa määrän muutos, prosenttia 180 1,0-8,2 3,6 2,6 0,4 1,7 70 7,3-16,1 7,4-0,5 0,5 2, ,8-10,6 4,6 1,7 0,4 1,8 73 5,9-21,5 8,6-1,5 0,6 3, ,7-1,9 2,1 2,7 0,5 1,1 98 1,8-3,1 2,7 3,4 0,4 1,3 44 1,7 0,9 0,6 1,0 0,8 0,7 34-0,8-13,5 2,8 5,6-1,9 2,2 29-1,0-15,9 3,9 5,5-1,7 2,4 5 0,6 4,7-3,8 6,0-3,1 0, ,8-10,6 4,6 1,7 0,4 1, ,6-6,4 3,1 4,0 0,3 1,3 Palvelut, määrän muutos, % Koko teollisuus, määrän muutos, % Työn tuottavuus, muutos, % Työlliset, muutos, % Työllisyysaste, % Työttömyysaste, % Kuluttajahintaindeksi, muutos, % Ansiotasoindeksi, muutos, % Vaihtotase, mrd. euroa Vaihtotase, % BKT:sta Lyhyet korot (Euribor 3 kk), % Pitkät korot (valtion obligaatiot, 10 v), % Julkisyhteisöjen menot, % BKT:sta Veroaste, % BKT:sta Julkisyhteisöjen rahoitusjäämä, % BKT:sta Valtion rahoitusjäämä, % BKT:sta Julkisyhteisöjen bruttovelka (EMU), % BKT:sta Valtionvelka, % BKT:sta ** 2012** 2013** 2,8-4,5 1,4 2,4 0,7 1,5-3,2-21,6 10,2 0,9-0,8 2,3-0,6-4,2 4,0 1,4 1,2 1,4 1,6-2,9-0,4 1,0-0,3 0,1 70,6 68,3 67,8 68,5 68,5 68,9 6,4 8,2 8,4 7,9 8,1 8,0 4,1 0,0 1,2 3,5 2,7 2,2 5,6 4,0 2,6 2,8 3,4 2,6 6,0 3,7 3,4 0,5 1,7 2,2 3,2 2,1 1,9 0,3 0,9 1,1 4,7 1,2 0,8 1,4 1,3 1,9 4,3 3,7 3,0 3,0 2,7 3,6 49,3 55,9 55,3 54,7 55,4 55,7 42,8 42,5 42,1 43,1 43,3 43,3 4,2-2,7-2,8-1,2-1,4-1,5 0,5-4,8-5,5-3,8-3,8-3,8 33,9 43,3 48,3 49,4 52,1 54,0 29,3 37,1 41,7 42,9 45,6 47,8 Lähde: Tilastokeskus, Valtiovarainministeriö
15 2 Tulot ja kustannukset 2.1 Palkat Vuoden 2009 taantuma aiheutti ansiotason nousun hidastumisen, kun kahdella neuvottelukierroksella vuosia koskeneet palkankorotukset sovittiin mataliksi ja pääsääntöisesti vuodeksi kerrallaan. Ansiotasoindeksissä myös rakenteellisten tekijöiden ja palkkaliukuman vaikutus pieneni. Muut tekijät kuin sopimuskorotukset nostavat ansiotasoa esimerkiksi siksi, että työntekijä siirtyy paremmin palkattuun tehtävään. Sopimuskorotukset nostivat molempina vuosina ansioita noin 2 %. Vuonna 2010 ansiotaso kohosi 2,6 % ja vuonna 2011 nousu kiihtyi vähän, kun muiden tekijöiden kuin sopimuskorotusten vaikutus hieman kasvoi. Inflaatio kiihtyi vuonna 2011 nimellistä ansiokehitystä nopeammaksi, joten reaalinen ansiotaso laski. Vuonna 2012 reaalisen ansiotason ennustetaan jälleen kohoavan. Työmarkkinakeskusjärjestöt totesivat marraskuun lopulla riittävän monen liittokohtaisen palkkaratkaisun noudattavan keskusjärjestöjen neuvottelemaa raamisopimusta. Yksityisellä sektorilla 91 % palkansaajista on raamisopimuksen piirissä, ja julkisella sektorilla kattavuus on 100 %. Kaikkiaan noin 94 % palkansaajista on sopimuksen piirissä. Muun muassa rakennusteollisuuden työntekijät, henkilöstöpalveluala ja eräät viestintäalan palkansaajat jäivät raamisopimuksen ulkopuolelle. Kuitenkin eräät raamiratkaisun ulkopuolisetkin sopimukset sopivat kustannusvaikutuksiltaan raamin sisään. Raamisopimuksen mukaan ensimmäisen 13 kuukauden jaksolla sopimuskorotus on 2,4 % ja sitä seuraavalla 12 kk jaksolla 1,9 %. Ensimmäiseen sopimuskorotukseen liittyy myös 150 euron kertaerä, joka maksetaan tietyin ehdoin kaikille sopimuksessa mukana oleville palkansaajille. Ensimmäiset raamisopimuksen mukaiset palkankorotukset tulivat voimaan lokakuussa 2011 ja mm. kuntasektorin sopimus tuli voimaan vuodenvaihteessa. Iso joukko raaminmukaisia korotuksia astuu voimaan keväällä 2012, kun edellinen työehtosopimus tai palkkaratkaisu päättyy. Raamisopimuksen mukaiset palkantarkistukset määrittävät ansiotason nousua hyvin kattavasti vuosien ajan. Raamisopimusta noudattaen eri sopimusaloilla sovitut sopimuskorotukset nostavat palkansaajien nimellisiä säännöllisiä ansioita kuluvana vuonna keskimäärin 2,5 % edellisestä vuodesta. Arvioon sisältyy vuonna 2011 voimaan tulleiden korotusten vaikutus ja palkankorotukset kuluvan vuoden aikana. Sama raaminmukainen palkantarkistus eri työntekijäryhmissä aiheuttaa erisuuruisen vaikutuksen sopimuspalkkaindeksin vuosimuutokseen, sillä myös palkantarkistuksen ajoittumisella kalenterivuoden ajalle on vaikutusta. Sopimuksessa mukana oleville palkansaajille maksettava 150 euron kertaerä lisää palkansaajien vuosiansioita tänä vuonna noin 0,4 %. Eri toimialoilla tai sektoreilla kertaerän vaikutus on eri suuri, koska vuosiansiot, joihin kertaerää suhteutetaan, ovat eri suuria eri työntekijäryhmissä. Yksityisellä sektorilla ja kunnissa kertaerän vaikutus on noin 0,4 %-yksikköä ja valtiolla 0,3 %-yksikköä. Taulukon 2 yläosassa rivillä sopimuspalkkaindeksi on laskettu yhteen arvio raamisopimuksen mukaisten palkantarkistusten ja kertaerän vaikutuksesta vuonna 2012 sekä ns. palkkaperintö edelliseltä vuodelta. Vuonna 2012 valtiolla ja yksityisellä sektorilla korotukset sekä kertaerä nostavat sopimuspalkkaindeksiä 2,7 % ja kuntasektorilla 3,2 % verrattuna edellisen vuoden keskiarvoon. Vuonna 2013 sopimuskorotukset nostavat ansioita keskimäärin 1,8 %, kun enimmäkseen raamisopimuksen jälkimmäinen, ensimmäistä matalampi, sopimuskorotus määrittää sopimuspalkkojen nousua, eikä kaikille maksettavasta kertaerästä ole sovittu. 13
16 Yksityisellä sektorilla runsaalla 2/3 palkansaajista sopimuskorotukset ovat sekä yleiskorotuksia että yrityskohtaisia korotuksia ja yhdellä kolmanneksella palkansaajista sovittiin ainoastaan yleiskorotuksesta. Mikäli sopimuskorotukseen kuului yleiskorotus ja yrityskohtainen erä, sopimuskorotukset jakautuvat niin, että keskimäärin ¼ palkankorotuksista jaetaan yrityskohtaisesti paikallisen työnantajan ja työntekijöiden sopimalla tavalla. Yrityskohtaisessa sopimisessa keskimäärin kolmessa tapauksessa neljästä perälautana on prosentuaalinen yleiskorotus. Julkisella sektorilla kuntasektorin sopimuksissa noin 2/3 sopimuskorotuksesta jaetaan kaikille palkansaajille yleiskorotuksena ja noin kolmasosa sopimuskorotuksesta on järjestelyerää. Järjestelyerä on ensimmäisellä sopimusjaksolla pääsääntöisesti keskitetysti sovittu. Jälkimmäisellä sopimusjaksolla järjestelyerä sovitaan pääsääntöisesti työpaikkatasolla työnantajan ja työntekijöiden kesken. Tämän järjestelyerän perälauta on työnantajan ratkaisu. Valtion palkansaajien sopimuskorotukset ovat raamin mukaiset. Molemmilla korotuskerroilla paikallinen virastoerä on 0,5 prosenttiyksikköä. Mikäli työnantajan ja työntekijöiden välisissä neuvotteluissa virastoerästä ei saavuteta yhteisymmärrystä, kaikille palkansaajille maksetaan prosentuaalinen yleiskorotus. Kun huomioidaan myös muiden tekijöiden kuin sopimuskorotusten tai kertaerän vaikutus, nimellinen ansiotasoindeksi kohoaa arviolta keskimäärin 3,4 % v Vuonna 2013 ansiotasoindeksin nousu hidastuu 2,6 prosenttiin, vaikka muiden tekijöiden kuin sopimuskorotusten ennakoidaan vaikuttavan ansiotason nousuun edellisvuotta enemmän. Raamisopimus valtiontaloudessa Hallitus tavoitteli ennustettavuutta ja vakautta työmarkkinoille ja kannusti työmarkkinakeskusjärjestöjä sopimaan kattavasta palkankorotussopimuksesta syksyllä Marraskuun lopulla voitiin todeta, että riittävän moni liittokohtainen palkkaratkaisu kahdelle seuraavalle vuodelle noudattaa keskusjärjestöjen sopimaa raamisopimusta. Ratkaisuun liittyvät hallituksen toimenpiteet sisältävät yhteisöveron puolen prosenttiyksikön lisäalennuksen 2012 alkaen ja energiaintensiivisten toimialojen yritysten energiaveron hallitusohjelman mukaisen kevennyksen aientamisen. Tämän lisäksi valtio kompensoi palkansaajille vuoden 2012 alusta työeläkemaksun 0,2 % nousun alentamalla ansiotuloverotusta. Menopuolella valtio osallistuu kahden vuoden määräaikaisella järjestelyllä ansioturvan lomautuspäivärahojen rahoitukseen, mikä pienentää painetta nostaa työnantajien ja palkansaajien maksuja. Lisäksi sopimukseen kuuluu joukko muita vaikutuksiltaan pienempiä valtion toimenpiteitä. 14
17 Taulukko 2: Ansiokehitys Ansiokehitys vuosina Keskimäärin edellisestä vuodesta, % Edellisen vuoden viimeisestä neljänneksestä, % * 2012** IV/2010 IV/2011* Ansiotasoindeksi 2,6 2,7 3,4 2,2 3,0 Sopimuspalkkaindeksi 2,0 2,0 2,9 1,4 2,3 Muut tekijät 0,6 0,7 0,5 0,8 0,7 Yksityinen sektori 2,3 2,8 3,3 2,2 3,2 Sopimuspalkkaindeksi 1,7 2,0 2,7 1,4 2,4 Muut tekijät 0,6 0,8 0,6 0,8 0,8 Teollisuus 1,7 2,5 3,2 2,1 3,0 Sopimuspalkkaindeksi 1,1 1,8 2,6 1,4 2,3 Muut tekijät 0,6 0,7 0,6 0,7 0,7 Valtio 3,3 2,9 3,3 2,3 2,6 Sopimuspalkkaindeksi 2,7 2,1 2,7 1,2 2,0 Muut tekijät 0,6 0,8 0,6 1,1 0,6 Kunnat 3,4 2,5 3,5 2,2 2,5 Sopimuspalkkaindeksi 3,0 2,2 3,2 1,7 2,3 Muut tekijät 0,4 0,3 0,3 0,5 0,2 Säännöllisen ansion 1) kehitys vuosina Keskimäärin edellisestä vuodesta, % Edellisen vuoden viimeisestä neljänneksestä, % * 2012** IV/2010 IV/2011* Ansiotasoindeksi 2,6 2,7 3,0 2,2 2,9 Sopimuspalkkaindeksi 2,0 2,0 2,5 1,4 2,3 Muut tekijät 0,6 0,7 0,5 0,8 0,6 Yksityinen sektori 2,2 2,8 2,2 3,2 Sopimuspalkkaindeksi 1,7 2,0 1,4 2,4 Muut tekijät 0,5 0,8 0,8 0,8 Teollisuus 1,7 2,5 2,2 3,0 Sopimuspalkkaindeksi 1,0 1,8 1,4 2,3 Muut tekijät 0,7 0,7 0,8 0,7 Valtio 3,4 2,9 2,4 2,6 Sopimuspalkkaindeksi 2,7 2,1 1,2 2,0 Muut tekijät 0,7 0,8 1,2 0,6 Kunnat 3,4 2,2 2,2 2,2 Sopimuspalkkaindeksi 3,0 1,9 1,7 2,0 Muut tekijät 0,4 0,3 0,5 0,2 1) Säännöllisen ansion indeksi ei sisällä kertaeriä ja tulospalkkioita. *Tulo- ja kustannuskehityksen selvitystoimikunnan arvio **Valtiovarainministeriön ennuste. Lähde: Tilastokeskus 15
18 2.2 Hinnat Kuluttajahintaindeksin 12 kk:n muutos nopeutui yli kahden prosentin jo vuoden 2010 lopulla. Kuluttajahintojen nousuvauhti jatkoi kiihtymistään vuoden 2011 aikana ja oli nopeimmillaan heinäkuussa 2011, jolloin inflaatioksi mitattiin neljä prosenttia. Koko vuoden keskimääräiseksi inflaatioksi muodostui 3,4 %. Hintojen nousua vuoden aikana selittää nopea energiahyödykkeiden kallistuminen noin 15 prosentilla. Energiahyödykkeiden eli mm. sähkön, lämmitykseen käytetyn polttoöljyn ja liikenteen polttoaineiden kallistumista selittävät sekä kotitalouksien sähköveron ja polttoöljyn valmisteveron muutokset että öljynhinnan nousu maailmanmarkkinoilla. Energiaverojen muutokset vaikuttivat kokonaisindeksiin noin 1/4 %-yksikköä. Elintarvikkeiden hintoja nosti viimevuonna elintarvikeraaka-aineiden kallistuminen vuoden 2010 lopulla ja 2011 alkupuolella. Sittemmin hintapaineet kansainvälisiltä markkinoilta ovat hiljalleen hellittäneet. Makeis-, jäätelö- ja virvoitusjuomaverojen kiristäminen vuoden alussa vaikutti myös elintarvikkeiden hintoihin koko vuoden ajan ja vaikuttivat inflaatioon noin 0,2 %-yksikköä. Vuoden 2011 ensimmäisellä vuosipuoliskolla edellisen vuoden heinäkuussa tehty arvonlisäverokantojen yleinen yhden prosenttiyksikön korotus vaikutti inflaatiota kiihdyttävästi, ja samaan aikaan toteutettu ravintolaruoan alv:n lasku vaikutti sitä hidastavasti. Näiden veromuutosten nettovaikutus inflaatioon oli noin +0,2 %-yksikköä. Koko vuonna veromuutokset vaikuttavat inflaatioon keskimäärin noin 0,5 %-yksikköä. Vuoden 2011 aikana asuntolainojen ja kulutusluottojen korot nousivat edellisestä vuodesta. Myös asuntojen ja omakotitalojen hinnat kohosivat koko vuoden edellisestä vuodesta, joskin ne kääntyivät laskuun vuoden loppupuolella. Asuminen kallistui myös vuokra-asujilla, kun vuokrat nousivat reilun kolmen prosentin vauhtia. Kuluttajahinnat laskivat viestintätavaroiden ja -palveluiden ryhmässä, erityisesti matkapuhelinpalvelut halpenivat. Myös kodinelektroniikka halpeni vuoden aikana. Ennuste vuoden 2012 kuluttajahintojen vuosimuutokseksi on 2,7 %, kun aikaisempaa vaatimattomammat talouden näkymät laimentavat kuluttajahintojen nousupaineita. Toisaalta marraskuussa sovittu kattava palkkaratkaisu oli tasoltaan hieman odotuksia korkeampi, mikä ei ainakaan kevennä tuottajien kustannuspaineita. Erityisesti palveluiden kuluttajahintoihin palkkaratkaisulla on isompi vaikutus kuin muiden hyödykkeiden hintoihin, koska työkustannusten osuus niiden tuotannossa on suurempi. Ennusteeseen ei sisälly voimakasta tuontihyödykkeiden, kuten öljyn, halpenemista, sillä euron valuuttakurssin ennustetaan heikkenevän edellisestä vuodesta. Elintarvikkeiden hintojen nopean nousun kansainvälisillä raaka-ainemarkkinoilla arvioidaan olevan takana, mikä pienentää elintarvikkeiden hintojen nousupaineita. Kuitenkin useat valmisteveromuutokset kohdistuvat jalostettuihin elintarvikkeisiin, joten siitä kautta elintarvikkeiden hinnat nousevat vuodenvaihteessa. Loppuvuonna tehty nopea muutos euroalueen rahapolitiikassa tulee näkymään ensivuoden aikana kuluvaa vuotta matalampina viitekorkoina ja matalampina kuluttajien korkomenoina, vaikka kiinteäkorkoiset asuntolainat ovatkin tulleet aiempaa suositummaksi syksyn 2011 aikana. Vuoden vaihteessa toteutetut välillisten verojen kiristykset aiheuttavat paineita liikenteen polttoaineiden, eräiden elintarvikkeiden, alkoholi- ja tupakkatuotteiden, eräiden palveluiden sekä sanoma- ja aikakauslehtitilausten kuluttajahintoihin. Autojen hintoihin vaikuttava autovero nousee huhtikuussa ja lisäksi ajoneuvovero nousee vuoden mittaan. Yhteensä veronkiristysten ennakoidaan aiheuttavan kuluttajahintoihin noin prosentin nousupaineen vuonna Veromuutosten johdosta inflaatio kiihtyy vuoden vaihteessa, mutta hidastuu vuoden kuluessa. Näillä näkymin vuoden 2013 inflaatio on lähellä kahta prosenttia. 16
19 Taulukko 3. Kuluttajahintaindeksi joulukuussa 2011 Vuosiinflaatio (%) 2011/ / Vaikutus indeksiin (%-yks.) Viim. 12 kk muutos (%) Vaikutus indeksiin (%-yks.) Kokonaisindeksi 3,4 3,4 2,9 2,9 Elintarvikkeet ja alkoholittomat juomat 6,3 0,8 5,3 0,7 Alkoholijuomat ja tupakka 0,8 0,0 1,1 0,1 Vaatetus ja jalkineet 1,2 0,1 1,1 0,1 Asuminen, vesi, sähkö ja muut 6,3 1,4 5,4 1,2 Kalusteet, kodinkoneet, kodinhoito 2,3 0,1 2,2 0,1 Terveys 0,7 0,0 0,4 0,0 Liikenne 3,9 0,5 1,6 0,2 Viestintä -2,0 0,0-3,3-0,1 Kulttuuri ja vapaa-aika -0,3 0,0 0,0 0,0 Koulutus 3,2 0,0 0,9 0,0 Ravintolat ja hotellit 2,5 0,2 3,5 0,2 Muut tavarat ja palvelut 3,6 0,2 4,4 0,3 Lähde: Tilastokeskus 17
20 3 Ostovoimalaskelmat 3.1 Palkansaajien ostovoima Kuviossa 3 esitetään laskelma palkansaajien yhteenlasketun reaalisen ostovoiman kehityksestä ja siihen vaikuttaneista tekijöistä. Laskelmassa käytetään hyväksi kansantalouden tilinpidon tietoja. Vuonna 2011 palkansaajien yhteenlasketun ostovoiman ennustetaan nousseen vajaan prosentin nopeasta inflaatiosta huolimatta. Nopeaa ostovoiman kehitystä selittää erityisesti keskiansioiden nopea nousu. Keskiansioilla tässä tarkoitetaan koko talouden palkkasummaa jaettuna palkansaajien tekemillä työtunneilla. Keskiansioiden nousua selittää osittain nimellisen ansiotason nousun kiihtyminen ja osittain tulospalkkioiden lisääntyminen edellisestä vuodesta. Myös työpanos tunneissa mitattuna kasvoi lähes prosentin viime vuonna. Työllisyystilanteen kohentuessa palkansaajien saamat tulonsiirrot, mm. työttömyyskorvaukset, pienenivät jonkin verran. Verotuksen kiristyminen heikensi palkansaajien ostovoimaa niukasti, kun keskimääräinen kunnallisvero nousi. Vuonna 2012 heikentyvän taloustilanteen ennakoidaan heikentävän myös palkansaajien ostovoiman kasvua, mutta sen ennakoidaan pysyvän niukasti positiivisena, kuten viimeisen kymmenen vuoden aikana. Keskiansioiden nousu hidastuu edellisestä vuodesta, ja työpanoksen ennakoidaan supistuvan, kun yritykset lomauttavat henkilöstöään. Palkansaajille maksettavat tulonsiirrot kasvavat vähän. Vuonna 2012 keskimääräinen veroaste nousee hiukan, kuten edellisenä vuonna. Kuluttajahintojen vuosimuutoksen ennakoidaan jäävän keskipalkan nousua hitaammaksi. Palkansaajien ostovoiman nousu jää kuitenkin varsin niukaksi 0,1 prosenttiin. Vuotta 2012 voi vertailla taantumavuoteen Molempina vuosina keskiansioiden nousu on varsin samansuuruista. Työpanos supistui vuonna 2009 paljon enemmän, mitä nyt ennustetaan alkaneelle vuodelle. Sen sijaan inflaatio ei vienyt palkansaajien ostovoimaa vuonna 2009 ollenkaan, mutta vuonna 2012 sen ennakoidaan olevan 2,7 %. Työpanoksen merkittävästä supistumisesta huolimatta ostovoima nousi v muutamien viimevuosien nopeinta vauhtia, mitä selittää samalle vuodelle ajoittuneet tuloveronkevennykset. 18
Talousnäkymät ja palkanmuodostus Tulo- ja kustannuskehityksen selvitystoimikunnan raportti 1 7.1.2011 KUVAILULEHTI 17.1.2011 Julkaisija VALTIONEUVOSTON KANSLIA Julkaisun laji Tulo- ja kustannuskehityksen
Talousnäkymät ja palkanmuodostus Tulo- ja kustannuskehityksen selvitystoimikunnan raportti 28.6.2011 Talousnäkymät ja palkanmuodostus Tulo- ja kustannuskehityksen selvitystoimikunnan raportti 28.6.2011
Talousnäkymät ja palkanmuodostus Tulo- ja kustannuskehityksen selvitystoimikunnan raportti 26.6.2013 Talousnäkymät ja palkanmuodostus Tulo- ja kustannuskehityksen selvitystoimikunnan raportti 26.6.2013
Talousnäkymät ja palkanmuodostus Tulo- ja kustannuskehityksen selvitystoimikunnan raportti 27.6.2014 Talousnäkymät ja palkanmuodostus Tulo- ja kustannuskehityksen selvitystoimikunnan raportti 27.6.2014
Talousnäkymät ja palkanmuodostus Tulo- ja kustannuskehityksen selvitystoimikunnan raportti 24.6.2015 Talousnäkymät ja palkanmuodostus Tulo- ja kustannuskehitystoimikunnan raportti 24.6.2015 Julkaisija
Talousnäkymät ja palkanmuodostus Tulo- ja kustannuskehityksen selvitystoimikunnan raportti 13.2.2013 Talousnäkymät ja palkanmuodostus Tulo- ja kustannuskehityksen selvitystoimikunnan raportti 13.2.2013
Talousnäkymät ja palkanmuodostus Tulo- ja kustannuskehityksen selvitystoimikunnan raportti 13.1.2015 Talousnäkymät ja palkanmuodostus Tulo- ja kustannuskehityksen selvitystoimikunnan raportti 13.1.2015
Talousnäkymät ja palkanmuodostus Tulo- ja kustannuskehityksen selvitystoimikunnan raportti 5.2.2016 Talousnäkymät ja palkanmuodostus Tulo- ja kustannuskehitystoimikunnan raportti 5.2.2016 Julkaisija